# Eiropas Savienības C 87/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 87 |
| | |
| Izdevums latviešu valodā | Informācija un paziņojumi | 65. gadagājums2022. gada 23. februāris |

ISSN 1977-0952

Eiropas Savienības

Oficiālais Vēstnesis

C 87

Izdevums latviešu valodā

Informācija un paziņojumi

65. gadagājums2022. gada 23. februāris

---

| Saturs | Lappuse |
| --- | --- |
| | IV   Paziņojumi |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI |
| | Eiropas Komisija |
| 2022/C 87/01 | Euro maiņas kurss — 2022. gada 22. februāris | 1 |

Saturs

Lappuse

IV   Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Komisija

2022/C 87/01

Euro maiņas kurss — 2022. gada 22. februāris

1

---

| | V   Atzinumi |
| --- | --- |
| | PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU |
| | Eiropas Komisija |
| 2022/C 87/02 | Paziņojums par Ķīnas Tautas Republikas izcelsmes augstas stiprības poliesteru pavedienu importam piemērojamo antidempinga pasākumu termiņbeigu pārskatīšanas sākšanu | 2 |
| | PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU |
| | Eiropas Komisija |
| 2022/C 87/03 | Iepriekšējs paziņojums par koncentrāciju (Lieta M.10325 – KRONOSPAN / PFLEIDERER POLSKA) (
  1
  ) | 13 |
| 2022/C 87/04 | Iepriekšējs paziņojums par koncentrāciju (Lieta M.10603 – CARLYLE / ALTADIA) (
  1
  ) | 15 |
| | CITI TIESĪBU AKTI |
| | Eiropas Komisija |
| 2022/C 87/05 | Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām | 16 |
| 2022/C 87/06 | Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām | 19 |

V   Atzinumi

PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU

Eiropas Komisija

2022/C 87/02

Paziņojums par Ķīnas Tautas Republikas izcelsmes augstas stiprības poliesteru pavedienu importam piemērojamo antidempinga pasākumu termiņbeigu pārskatīšanas sākšanu

2

PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU

Eiropas Komisija

2022/C 87/03

Iepriekšējs paziņojums par koncentrāciju (Lieta M.10325 – KRONOSPAN / PFLEIDERER POLSKA) (
  1
  )

1

13

2022/C 87/04

Iepriekšējs paziņojums par koncentrāciju (Lieta M.10603 – CARLYLE / ALTADIA) (
  1
  )

CARLYLE / ALTADIA

1

15

CITI TIESĪBU AKTI

Eiropas Komisija

2022/C 87/05

Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

16

2022/C 87/06

Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

19

---

| | |
| --- | --- |
| | (1)   Dokuments attiecas uz EEZ. |

---

(1)   Dokuments attiecas uz EEZ.

1

| LV | |
| --- | --- |

LV

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Komisija

| 23.2.2022 | LV | Eiropas Savienības Oficiālais Vēstnesis | C 87/1 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/1

---

Euro maiņas kurss (1)

2022. gada 22. februāris

(2022/C 87/01)

1 euro =

| | Valūta | Maiņas kurss |
| --- | --- | --- |
| USD | ASV dolārs | 1,1342 |
| JPY | Japānas jena | 130,54 |
| DKK | Dānijas krona | 7,4392 |
| GBP | Lielbritānijas mārciņa | 0,83685 |
| SEK | Zviedrijas krona | 10,5996 |
| CHF | Šveices franks | 1,0422 |
| ISK | Islandes krona | 141,20 |
| NOK | Norvēģijas krona | 10,1018 |
| BGN | Bulgārijas leva | 1,9558 |
| CZK | Čehijas krona | 24,496 |
| HUF | Ungārijas forints | 355,89 |
| PLN | Polijas zlots | 4,5447 |
| RON | Rumānijas leja | 4,9464 |
| TRY | Turcijas lira | 15,6959 |
| AUD | Austrālijas dolārs | 1,5739 |
| CAD | Kanādas dolārs | 1,4441 |
| HKD | Hongkongas dolārs | 8,8495 |
| NZD | Jaunzēlandes dolārs | 1,6848 |
| SGD | Singapūras dolārs | 1,5268 |
| KRW | Dienvidkorejas vona | 1 353,34 |
| ZAR | Dienvidāfrikas rands | 17,1768 |
| CNY | Ķīnas juaņa renminbi | 7,1771 |
| HRK | Horvātijas kuna | 7,5370 |
| IDR | Indonēzijas rūpija | 16 293,92 |
| MYR | Malaizijas ringits | 4,7472 |
| PHP | Filipīnu peso | 58,208 |
| RUB | Krievijas rublis | 89,8055 |
| THB | Taizemes bāts | 36,748 |
| BRL | Brazīlijas reāls | 5,7677 |
| MXN | Meksikas peso | 23,0330 |
| INR | Indijas rūpija | 84,7580 |

Valūta

Maiņas kurss

USD

ASV dolārs

1,1342

JPY

Japānas jena

130,54

DKK

Dānijas krona

7,4392

GBP

Lielbritānijas mārciņa

0,83685

SEK

Zviedrijas krona

10,5996

CHF

Šveices franks

1,0422

ISK

Islandes krona

141,20

NOK

Norvēģijas krona

10,1018

BGN

Bulgārijas leva

1,9558

CZK

Čehijas krona

24,496

HUF

Ungārijas forints

355,89

PLN

Polijas zlots

4,5447

RON

Rumānijas leja

4,9464

TRY

Turcijas lira

15,6959

AUD

Austrālijas dolārs

1,5739

CAD

Kanādas dolārs

1,4441

HKD

Hongkongas dolārs

8,8495

NZD

Jaunzēlandes dolārs

1,6848

SGD

Singapūras dolārs

1,5268

KRW

Dienvidkorejas vona

1 353,34

ZAR

Dienvidāfrikas rands

17,1768

CNY

Ķīnas juaņa renminbi

7,1771

HRK

Horvātijas kuna

7,5370

IDR

Indonēzijas rūpija

16 293,92

MYR

Malaizijas ringits

4,7472

PHP

Filipīnu peso

58,208

RUB

Krievijas rublis

89,8055

THB

Taizemes bāts

36,748

BRL

Brazīlijas reāls

5,7677

MXN

Meksikas peso

23,0330

INR

Indijas rūpija

84,7580

---

(1)  Datu avots: atsauces maiņas kursu publicējusi ECB.

---

V Atzinumi

PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU

Eiropas Komisija

| 23.2.2022 | LV | Eiropas Savienības Oficiālais Vēstnesis | C 87/2 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/2

---

Paziņojums par Ķīnas Tautas Republikas izcelsmes augstas stiprības poliesteru pavedienu importam piemērojamo antidempinga pasākumu termiņbeigu pārskatīšanas sākšanu

(2022/C 87/02)

Pēc tam kad tika publicēts paziņojums par Ķīnas Tautas Republikas (“attiecīgā valsts” jeb “ĶTR”) izcelsmes augstas stiprības poliesteru pavedienu importam noteikto spēkā esošo antidempinga pasākumu gaidāmajām termiņa beigām (1), Eiropas Komisija (“Komisija”) saņēma pārskatīšanas pieprasījumu atbilstīgi 11. panta 2. punktam Eiropas Parlamenta un Padomes 2016. gada 8. jūnija Regulā (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (2) (“pamatregula”).

1.   Pārskatīšanas pieprasījums

Pieprasījumu 2021. gada 24. novembrī iesniedza CIRFS — Eiropas Ķīmisko šķiedru apvienība — (“pieprasījuma iesniedzējs”) konkrētu augstas stiprības poliesteru pavedienu Savienības ražošanas nozares vārdā pamatregulas 5. panta 4. punkta nozīmē.

Lietas materiālos, kas pieejami ieinteresētajām personām, iekļauta pieprasījuma atklātā versija un analīze par to, cik liels ir Savienības ražotāju atbalsts pieprasījumam. Šā paziņojuma 5.6. punktā ir sniegta informācija par piekļuvi lietas materiāliem, kas pieejami ieinteresētajām personām.

2.   Pārskatāmais ražojums

Pārskatāmais ražojums ir augstas stiprības poliestera pavedieni, nesagatavoti mazumtirdzniecībai, arī monopavedieni ar lineāro blīvumu mazāku par 67 deciteksiem (izņemot šujamos diegus un tādus daudzkārtu vai šķeterētus pavedienus ar noslēdzošu labējo grodumu, kuri paredzēti šujamo diegu ražošanai, gatavus krāsošanai un galīgajai apstrādei, vaļīgi aptītus ap perforētu plastmasas spolīti), kurus patlaban klasificē ar KN kodu ex 5402 20 00 (TARIC kods 5402 2000 10). KN un TARIC kodi ir norādīti vienīgi informācijai.

3.   Spēkā esošie pasākumi

Patlaban ir spēkā galīgais antidempinga maksājums, kas noteikts ar Komisijas Īstenošanas regulu (ES) Nr. 2017/325 (3), kura grozīta ar Komisijas Īstenošanas regulu (ES) 2017/1159 (4).

4.   Pārskatīšanas pamatojums

Pieprasījuma pamatā ir apgalvojums, ka pēc pasākumu termiņa beigām dempings un kaitējums Savienības ražošanas nozarei varētu turpināties.

4.1.   
  Apgalvojums par dempinga turpināšanās iespējamību

Pieprasījuma iesniedzējs apgalvo, ka nav pareizi izmantot iekšzemes cenas un izmaksas attiecīgajā valstī, ņemot vērā to, ka pastāv nozīmīgi kropļojumi pamatregulas 2. panta 6.a punkta b) apakšpunkta nozīmē.

Lai pamatotu apgalvojumus par nozīmīgiem kropļojumiem, pieprasījuma iesniedzējs atsaucās uz informāciju, kas ietverta Komisijas dienestu 2017. gada 20. decembrī sniegtajā ziņojumā par valsti, kurā aprakstīti konkrētie tirgus apstākļi attiecīgajā valstī (5). Jo īpaši, pieprasījuma iesniedzējs atsaucās uz kropļojumiem, kas izriet no valsts klātbūtnes kopumā un, konkrētāk, ietekmē ķīmijas nozari, uz sadaļu par izejvielām (ko izmanto augstas stiprības poliesteru pavedienu, t. i., attīrītas tereftalskābes un monoetilēnglikola, ražošanā) un uz nodaļām par vispārējiem ar enerģiju un darbaspēku saistītiem kropļojumiem.

Rezultātā, ņemot vērā pamatregulas 2. panta 6.a punkta a) apakšpunktu, apgalvojums par dempinga no attiecīgās valsts turpināšanos ir balstīts uz salīdzinājumu starp salikto normālo vērtību, kam pamatā ir ražošanas un pārdošanas izmaksas attiecīgā reprezentatīvajā valstī (pieprasījuma iesniedzējs izraudzījies Turciju), un pārskatāmā ražojuma eksporta cenu (EXW līmenī) no attiecīgās valsts, kad to pārdod eksportam uz Savienību.

Šādi aprēķinātās dempinga starpības attiecīgajai valstij ir ievērojamas.

Ņemot vērā pieejamo informāciju, Komisija uzskata, ka, ievērojot pamatregulas 5. panta 9. punktu, ir pietiekami pierādījumi, kas liek domāt, ka nozīmīgu kropļojumu dēļ, kuri ietekmē cenas un izmaksas, nav atbilstoši izmantot iekšzemes cenas un izmaksas attiecīgajā valstī, un tādējādi ir pamatoti sākt izmeklēšanu, pamatojoties uz pamatregulas 2. panta 6.a punktu.

Ziņojums par valsti ir iekļauts lietas materiālos, kas pieejami ieinteresētajām personām, un Tirdzniecības ĢD tīmekļa vietnē (6).

4.2.   
  Apgalvojums par kaitējuma turpināšanās iespējamību

Pieprasījuma iesniedzējs apgalvo, ka pastāv kaitējuma turpināšanās iespējamība. Šajā ziņā pieprasījuma iesniedzējs ir sniedzis pietiekamus pierādījumus par to, ka pārskatāmā ražojuma imports no attiecīgās valsts uz Savienību absolūtā izteiksmē un tirgus daļas ziņā aizvien ir ievērojams.

Pieprasījuma iesniedzēja sniegtie pierādījumi liecina, ka pārskatāmā importētā ražojuma apjoms un cenas cita starpā ir negatīvi ietekmējušas Savienības ražošanas nozares cenu līmeni, tādējādi būtiski un nelabvēlīgi ietekmējot Savienības ražošanas nozares vispārējo darbību un finanšu stāvokli.

Pieprasījuma iesniedzējs ir arī sniedzis pierādījumus tam, ka tad, ja pasākumi zaudētu spēku, pārskatāmā ražojuma pašreizējais importa līmenis no attiecīgās valsts Savienībā varētu palielināties, jo ražotāju ražotnēm attiecīgajā valstī ir neizmantota jauda un Savienības tirgus ir pievilcīgs. Turklāt, ja pasākumu nebūtu, Ķīnas eksporta cenas būtu pietiekami zemas, lai radītu turpmāku kaitējumu Savienības ražošanas nozarei.

5.   Procedūra

Pēc apspriešanās ar komiteju, kura izveidota ar pamatregulas 15. panta 1. punktu, konstatējusi, ka ir pietiekami dempinga un kaitējuma iespējamības pierādījumi, kas pamato termiņbeigu pārskatīšanas sākšanu, Komisija ar šo sāk pārskatīšanu saskaņā ar pamatregulas 11. panta 2. punktu.

Pārskatīšanā tiks noteikts, vai pasākumu beigšanās varētu izraisīt attiecīgās valsts izcelsmes pārskatāmā ražojuma dempinga turpināšanos vai atkārtošanos un Savienības ražošanas nozarei nodarītā kaitējuma turpināšanos vai atkārtošanos.

Komisija arī vērš ieinteresēto personu uzmanību uz publicēto Paziņojumu (7) par Covid-19 uzliesmojuma ietekmi uz antidempinga un antisubsidēšanas izmeklēšanām, kas varētu būt piemērojams šai procedūrai.

5.1.   
  Pārskatīšanas izmeklēšanas periods un attiecīgais periods

Dempinga turpināšanās vai atkārtošanās izmeklēšana aptvers laika posmu no 2021. gada 1. janvāra līdz 2021. gada 31. decembrim (“pārskatīšanas izmeklēšanas periods”). Kaitējuma turpināšanās vai atkārtošanās iespējamības novērtēšanai būtisko tendenču pārbaude aptvers laikposmu no 2018. gada 1. janvāra līdz izmeklēšanas perioda beigām (“attiecīgais periods”).

5.2.   
  Piezīmes par pieprasījumu un izmeklēšanas sākšanu

Visām ieinteresētajām personām, kas vēlas sniegt piezīmes par pieprasījumu (arī par jautājumiem, kas attiecas uz kaitējuma turpināšanos vai atkārtošanos un uz cēloņsakarību) vai jebkādiem aspektiem attiecībā uz izmeklēšanas sākšanu (arī to, cik lielā mērā šis pieprasījums tiek atbalstīts), tas jāizdara 37 dienu laikā no šā paziņojuma publicēšanas dienas Eiropas Savienības Oficiālajā Vēstnesī (8).

Visi uzklausīšanas pieprasījumi par izmeklēšanas sākšanu jāiesniedz 15 dienu laikā no šā paziņojuma publicēšanas dienas.

5.3.   
  Dempinga turpināšanās un atkārtošanās iespējamības noteikšanas procedūra

Komisija termiņbeigu pārskatīšanā pārbauda eksportu, kas pārskatīšanas izmeklēšanas periodā veikts uz Savienību, un neatkarīgi no eksporta uz Savienību apsver, vai to uzņēmumu situācija, kuri ražo un pārdod pārskatāmo ražojumu attiecīgajā valstī, ir tāda, ka tad, ja pasākumi zaudētu spēku, ir iespējams, ka eksports par dempinga cenām uz Savienību turpināsies vai atkārtoties.

Tādēļ Komisijas veiktajā izmeklēšanā tiek aicināti piedalīties visi pārskatāmā ražojuma ražotāji (9) attiecīgajā valstī, ieskaitot tos, kas nepiedalījās izmeklēšanā, kuras rezultātā tika noteikti spēkā esošie pasākumi.

5.3.1.   Izmeklēšana attiecībā uz ražotājiem attiecīgajā valstī

Ņemot vērā, ka termiņbeigu pārskatīšanā varētu būt iesaistīts liels skaits attiecīgās valsts ražotāju, un lai izmeklēšanu pabeigtu tiesību aktos noteiktajā termiņā, Komisija var ierobežot izmeklējamo ražotāju skaitu, no pietiekama skaita ražotāju veidojot izlasi (šo procesu sauc arī par “atlasi”). Atlasi veic saskaņā ar pamatregulas 17. pantu.

Lai Komisija varētu lemt, vai ir vajadzīga atlase, un vajadzības gadījumā veidot izlasi, visi ražotāji vai pārstāvji, kas darbojas to vārdā, ieskaitot tos, kas nesadarbojās izmeklēšanā, kuras rezultātā tika noteikti pasākumi, uz ko attiecas šī pārskatīšana, ar šo tiek aicināti 7 dienu laikā no šā paziņojuma publicēšanas dienas sniegt Komisijai informāciju par saviem uzņēmumiem. Šī informācija jāsniedz, izmantojot elektronisko platformu TRON.tdi: https://tron.trade.ec.europa.eu/tron/tdi/form/R760_SAMPLING_FORM_FOR_EXPORTING_PRODUCER . Informācija par piekļuvi elektroniskajai platformai TRON ir pieejama 5.6. un 5.9. punktā.

Lai iegūtu informāciju, ko Komisija uzskata par vajadzīgu ražotāju izlases izveidei, tā sazināsies arī ar attiecīgās valsts iestādēm un var sazināties ar visām zināmajām ražotāju apvienībām attiecīgajā valstī.

Ja ir vajadzīga izlase, tad ražotāji tiks atlasīti, ņemot vērā lielāko reprezentatīvo ražošanas, pārdošanas vai eksporta apjomu, ko paredzētajā termiņā iespējams pienācīgi izmeklēt. Visiem zināmajiem ražotājiem attiecīgajā valstī, attiecīgās valsts iestādēm un ražotāju apvienībām vajadzības gadījumā ar attiecīgās valsts iestāžu starpniecību Komisija paziņos, kuri uzņēmumi ir atlasīti.

Pēc tam kad Komisija būs saņēmusi informāciju, kas vajadzīga ražotāju izlases izveidei, tā informēs attiecīgās personas, vai ir izlēmusi tās iekļaut izlasē. Ja vien nav norādīts citādi, izlasē iekļautajiem ražotājiem 30 dienu laikā no dienas, kad paziņots lēmums par to iekļaušanu izlasē, būs jāiesniedz atbildes uz anketas jautājumiem.

Lietas materiāliem, kas pieejami ieinteresētajā personām, Komisija pievienos paziņojumu par izveidoto izlasi. Piezīmes par izveidoto izlasi jāsaņem 3 dienu laikā no dienas, kad paziņots lēmums par izlasi.

Attiecīgās valsts ražotājiem aizpildāmā anketa ir iekļauta dokumentos, kas pieejami ieinteresētajām personām, un ir pieejama Tirdzniecības ĢD tīmekļa vietnē (https://trade.ec.europa.eu/tdi/case_details.cfm?id=2582).

Neskarot iespējamu pamatregulas 18. panta piemērošanu, uzņēmumi, kuri piekrituši iespējamai iekļaušanai izlasē, taču tajā nav iekļauti, tiks uzskatīti par uzņēmumiem, kas sadarbojās.

5.3.2.   Papildu procedūra attiecībā uz attiecīgo valsti, kurā ir nozīmīgi kropļojumi

Visas ieinteresētās personas ar šo ir aicinātas, ievērojot šā paziņojuma noteikumus, darīt zināmu savu viedokli, iesniegt informāciju un sniegt pierādījumus, kas to pamato, attiecībā uz pamatregulas 2. panta 6.a punkta piemērošanu. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šā paziņojuma publicēšanas dienas.

Komisija jo īpaši aicina visas ieinteresētās personas paziņot savu viedokli par pieprasījumā norādītajiem izejresursiem un harmonizētās sistēmas (HS) kodiem, ierosināt atbilstošu(-as) izmeklējamā ražojuma reprezentatīvo(-ās) valsti(-is) un norādīt pārskatāmā ražojuma ražotājus šajās valstīs. Minētajai informācijai un pierādījumiem, kas to pamato, jānonāk Komisijā 15 dienu laikā no šā paziņojuma publicēšanas dienas.

Ievērojot pamatregulas 2. panta 6.a punkta e) apakšpunktu, Komisija tūlīt pēc izmeklēšanas sākšanas ar paziņojumu lietas materiālos, kas pieejami ieinteresētajām personām, informēs izmeklēšanā iesaistītās personas par attiecīgajiem avotiem, ko tā plāno izmantot normālās vērtības noteikšanai attiecīgajā valstī saskaņā ar pamatregulas 2. panta 6.a punktu. Tiks izmantoti visi avoti, tostarp vajadzības gadījumā tiks izvēlēta arī attiecīga reprezentatīva trešā valsts. Izmeklēšanā iesaistītajām personām atvēl 10 dienas piezīmju sniegšanai no dienas, kurā minētais paziņojums ir pievienots lietas materiāliem.

Pēc Komisijai pieejamās informācijas, iespējamā reprezentatīvā trešā valsts attiecībā uz attiecīgo valsti šajā gadījumā ir Turcija. Lai galu galā izvēlētos attiecīgu reprezentatīvo trešo valsti, Komisija pārbaudīs, vai ir tādas valstis ar līdzīgu ekonomiskās attīstības līmeni kā attiecīgā valsts, kurās ražo un pārdod pārskatāmo ražojumu un kurās attiecīgie dati ir viegli pieejami. Ja ir vairāk par vienu šādu valsti, priekšroku attiecīgā gadījumā dos valstīm ar atbilstoša līmeņa sociālo un vides aizsardzību.

Saistībā ar attiecīgajiem avotiem Komisija aicina visus attiecīgās valsts ražotājus 15 dienu laikā no šā paziņojuma publicēšanas sniegt informāciju par pārskatāmā ražojuma ražošanā izmantotajiem materiāliem (neapstrādātiem un pārstrādātiem) un enerģiju. Šī informācija jāsniedz, izmantojot elektronisko platformu TRON.tdi: https://tron.trade.ec.europa.eu/tron/tdi/form/R760_INFO_ON_INPUTS_FOR_EXPORTING_PRODUCER_FORM . Informācija par piekļuvi elektroniskajai platformai TRON ir pieejama 5.6. un 5.9. punktā.

Turklāt faktu informācija, kas vajadzīga, lai novērtētu izmaksas un cenas saskaņā ar pamatregulas 2. panta 6.a punkta a) apakšpunktu, jāiesniedz 65 dienu laikā no šā paziņojuma publicēšanas dienas. Šādai faktu informācijai jābūt ņemtai tikai no publiski pieejamiem avotiem.

Lai iegūtu informāciju, ko Komisija uzskata par vajadzīgu izmeklēšanai attiecībā uz apgalvojumu par nozīmīgiem kropļojumiem pamatregulas 2. panta 6.a punkta b) apakšpunkta nozīmē, tā anketu darīs pieejamu arī attiecīgās valsts valdībai.

5.3.3.   Izmeklēšana attiecībā uz nesaistītiem importētājiem (10) (11)

Šajā izmeklēšanā tiek aicināti piedalīties nesaistīti pārskatāmā ražojuma importētāji Savienībā no attiecīgās valsts, ieskaitot tos, kas nepiedalījās izmeklēšanā, kuras rezultātā tika noteikti spēkā esošie pasākumi.

Ņemot vērā, ka šajā termiņbeigu pārskatīšanā varētu būt iesaistīts liels skaits nesaistītu importētāju, un lai izmeklēšanu pabeigtu tiesību aktos noteiktajā termiņā, Komisija var ierobežot izmeklējamo nesaistīto importētāju skaitu, no pietiekama skaita nesaistīto importētāju veidojot izlasi (šo procesu sauc arī par “atlasi”). Atlasi veic saskaņā ar pamatregulas 17. pantu.

Lai Komisija varētu lemt, vai ir vajadzīga atlase, un vajadzības gadījumā veidot izlasi, visi nesaistītie importētāji vai pārstāvji, kuri darbojas to vārdā, ieskaitot tos, kas nesadarbojās izmeklēšanā, kuras rezultātā tika noteikti pasākumi, uz ko attiecas šī pārskatīšana, ar šo tiek aicināti pieteikties Komisijā. Šīm personām tas jāizdara 7 dienu laikā no šā paziņojuma publicēšanas dienas, sniedzot Komisijai šā paziņojuma pielikumā noteikto informāciju par savu uzņēmumu vai uzņēmumiem.

Lai iegūtu informāciju, ko Komisija uzskata par vajadzīgu nesaistītu importētāju izlases izveidei, tā var arī sazināties ar visām zināmajām importētāju apvienībām.

Ja ir vajadzīga izlase, tad importētājus var atlasīt, ņemot vērā Savienībā no attiecīgās valsts pārdotā pārskatāmā ražojuma lielāko reprezentatīvo apjomu, ko paredzētajā termiņā iespējams pienācīgi izmeklēt. Visiem zināmajiem nesaistītajiem importētājiem un importētāju apvienībām Komisija paziņos, kuri uzņēmumi ir iekļauti izlasē.

Lietas materiāliem, kas pieejami ieinteresētajā personām, Komisija pievienos arī paziņojumu par izveidoto izlasi. Piezīmes par izveidoto izlasi jāsaņem 3 dienu laikā no dienas, kad paziņots lēmums par izlasi.

Lai iegūtu informāciju, ko Komisija uzskata par vajadzīgu izmeklēšanai, tā izlasē iekļautajiem nesaistītajiem importētājiem darīs pieejamas anketas. Šīm personām jāiesniedz atbildes uz anketas jautājumiem 30 dienu laikā no dienas, kad paziņots par iekļaušanu izlasē, ja vien nav norādīts citādi.

Nesaistītiem importētājiem aizpildāmā anketa ir iekļauta dokumentos, kas pieejami ieinteresētajām personām, un ir pieejama Tirdzniecības ĢD tīmekļa vietnē (https://trade.ec.europa.eu/tdi/case_details.cfm?id=2582).

5.4.   
  Kaitējuma turpināšanās un atkārtošanās iespējamības noteikšanas procedūra

Lai noteiktu, vai varētu turpināties vai atkārtoties kaitējums Savienības ražošanas nozarei, Komisija aicina izmeklēšanā piedalīties Savienības ražotājus, kas ražo pārskatāmo ražojumu.

5.4.1.   Izmeklēšana attiecībā uz Savienības ražotājiem

Ņemot vērā, ka šajā termiņbeigu pārskatīšanā ir iesaistīts liels skaits Savienības ražotāju, un lai izmeklēšanu pabeigtu tiesību aktos noteiktajā termiņā, Komisija ir nolēmusi ierobežot izmeklējamo Savienības ražotāju skaitu, veidojot izlasi (šo procesu sauc arī par “atlasi”). Atlase notiek saskaņā ar pamatregulas 17. pantu.

Komisija ir izveidojusi provizorisku Savienības ražotāju izlasi. Sīkāka informācija atrodama dokumentos, kuri pieejami ieinteresētajām personām.

Ar šo ieinteresētās personas tiek aicinātas sniegt piezīmes par provizorisko izlasi. Turklāt citiem Savienības ražotājiem (vai pārstāvjiem, kas darbojas to vārdā), kuri uzskata, ka būtu pamatoti viņus iekļaut izlasē, ieskaitot Savienības ražotājus, kas nesadarbojās izmeklēšanā, kuras rezultātā tika pieņemti spēkā esošie pasākumi, ir jāsazinās ar Komisiju 7 dienu laikā no šā paziņojuma publicēšanas. Ja vien nav norādīts citādi, visas piezīmes par provizorisko izlasi jāiesniedz 7 dienu laikā no šā paziņojuma publicēšanas dienas.

Komisija paziņos visiem zināmajiem Savienības ražotājiem un/vai Savienības ražotāju apvienībām, kuri uzņēmumi ir iekļauti izlasē.

Ja vien nav norādīts citādi, izlasē iekļautajiem Savienības ražotājiem 30 dienu laikā no dienas, kad paziņots lēmums par to iekļaušanu izlasē, būs jāiesniedz atbildes uz anketas jautājumiem.

Savienības ražotājiem aizpildāmā anketa ir iekļauta lietas materiālos, kas pieejami ieinteresētajām personām, un ir pieejama Tirdzniecības ĢD tīmekļa vietnē (https://trade.ec.europa.eu/tdi/case_details.cfm?id=2582).

5.5.   
  Savienības interešu novērtēšanas procedūra

Ja tiks apstiprināts, ka dempings un kaitējums varētu turpināties vai atkārtoties, tad saskaņā ar pamatregulas 21. pantu tiks pieņemts lēmums par to, vai antidempinga pasākumu saglabāšana nebūtu pretrunā Savienības interesēm.

Savienības ražotāji, importētāji un apvienības, kas tos pārstāv, lietotāji un apvienības, kuras tos pārstāv, arodbiedrības un organizācijas, kas pārstāv patērētājus, tiek aicinātas sniegt Komisijai informāciju par Savienības interesēm.

Ja vien nav norādīts citādi, informācija, kas attiecas uz Savienības interešu novērtējumu, jāiesniedz 37 dienu laikā no šā paziņojuma publicēšanas dienas. Šo informāciju var sniegt brīvā formā vai aizpildot Komisijas sagatavoto anketu.

Anketas, ieskaitot pārskatāmā ražojuma lietotājiem aizpildāmu anketu, ir iekļautas lietas materiālos, kas pieejami ieinteresētajām personām, un ir pieejamas Tirdzniecības ĢD tīmekļa vietnē (https://trade.ec.europa.eu/tdi/case_details.cfm?id=2582). Visa informācija, kas iesniegta saskaņā ar pamatregulas 21. pantu, tiks ņemta vērā tikai tad, ja iesniegšanas brīdī būs pamatota ar faktiem, kuri apliecina tās derīgumu.

5.6.   
  Ieinteresētās personas

Lai piedalītos izmeklēšanā, ieinteresētajām personām, piemēram, ražotājiem attiecīgajā valstī, Savienības ražotājiem, importētājiem un apvienībām, kas tos pārstāv, lietotājiem un apvienībām, kuras tos pārstāv, arodbiedrībām un organizācijām, kas pārstāv patērētājus, vispirms ir jāpierāda, ka starp to darbībām un pārskatāmo ražojumu pastāv objektīva saikne.

Ja ražotāji attiecīgajā valstī, Savienības ražotāji, importētāji un apvienības, kas tos pārstāv, dara pieejamu informāciju saskaņā ar 5.3.1., 5.3.3. un 5.4.1. punktā aprakstītajām procedūrām, tie tiks uzskatīti par ieinteresētajām personām ar noteikumu, ka pastāv objektīva saikne starp to darbībām un pārskatāmo ražojumu.

Citas personas varēs piedalīties izmeklēšanā ieinteresēto personu statusā tikai no brīža, kad tās piesakās, un ja pastāv objektīva saikne starp to darbībām un pārskatāmo ražojumu. Personas atzīšana par ieinteresēto personu neskar pamatregulas 18. panta piemērošanu.

Ieinteresētajām personām pieejamajiem dokumentiem var piekļūt lapā TRON.tdi: https://tron.trade.ec.europa.eu/tron/TDI. Lai saņemtu piekļuves tiesības, lūdzam sekot norādījumiem minētajā lapā (12).

5.7.   
  Cita rakstiski sniedzama informācija

Visas ieinteresētās personas ar šo ir aicinātas, ievērojot šā paziņojuma noteikumus, darīt zināmu savu viedokli, iesniegt informāciju un sniegt pierādījumus, kas to pamato. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šā paziņojuma publicēšanas dienas.

5.8.   
  Uzklausīšanas iespēja, ko nodrošina Komisijas izmeklēšanas dienesti

Visas ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iesniegšanas iemesli, kā arī kopsavilkums par to, ko ieinteresētā persona uzklausīšanā vēlas apspriest. Uzklausīšanā tiks aplūkoti tikai tie jautājumi, ko ieinteresētās personas būs iepriekš iesniegušas rakstiski.

Principā uzklausīšanā nevar sniegt faktu informāciju, kas vēl nav iekļauta lietas materiālos. Tomēr labas pārvaldības labad un lai Komisijas dienesti varētu turpināt izmeklēšanu, ieinteresētās personas var tikt aicinātas iesniegt jaunu faktu informāciju pēc uzklausīšanas.

5.9.   
  Norādes rakstisku dokumentu iesniegšanai, atbilžu uz anketas jautājumiem un sarakstes nosūtīšanai

Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību īpašnieka ir jāprasa īpaša atļauja, kas nepārprotami ļauj Komisijai a) šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.

Visa rakstiski iesniegtā informācija, ieskaitot šajā paziņojumā prasīto informāciju, kā arī ieinteresēto personu atbildes uz anketas jautājumiem un sarakste, kurai pieprasīts saglabāt konfidencialitāti, ir ar norādi Sensitive (13). Personas, kas šīs izmeklēšanas gaitā iesniedz informāciju, ir aicinātas pamatot savu pieprasījumu saglabāt konfidencialitāti.

Personām, kuras sniedz informāciju ar norādi Sensitive, saskaņā ar pamatregulas 19. panta 2. punktu jāsagatavo tās nekonfidenciāls kopsavilkums ar norādi For inspection by interested parties. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja persona, kas iesniedz konfidenciālu informāciju, nenorāda pamatotu iemeslu, kāpēc tā pieprasa saglabāt konfidencialitāti, vai nesagatavo tās nekonfidenciālu kopsavilkumu un neiesniedz to noteiktajā formātā un kvalitātē, Komisija šādu informāciju var neņemt vērā, ja vien no uzticamiem avotiem nevar pietiekami pierādīt, ka informācija ir pareiza.

Ieinteresētās personas tiek aicinātas visu informāciju, ieskaitot pieprasījumus tikt reģistrētam par ieinteresēto personu, skenētas pilnvaras un izziņas, un pieprasījumus sniegt elektroniskajā platformā TRON.tdi (https://tron.trade.ec.europa.eu/tron/TDI). Ja ieinteresētās personas atbild elektroniskajā platformā TRON.tdi vai pa e-pastu, tās piekrīt noteikumiem, kas piemērojami informācijas elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums / vārds, uzvārds, adrese, tālruņa numurs un derīga e-pasta adrese un jānodrošina, ka norādītā e-pasta adrese ir funkcionējoša, oficiāla darba e-pasta adrese un ka e-pasts ik dienu tiek pārbaudīts. Kad būs iesniegta kontaktinformācija, Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ar ierakstītu vēstuli. Iepriekš minētajos norādījumos par saziņu ar ieinteresētajām personām ieinteresētās personas var iepazīties ar papildu noteikumiem un informāciju par saraksti ar Komisiju, kā arī ar principiem, kas piemērojami elektroniskajā platformā TRON.tdi vai pa e-pastu sūtāmai informācijai.

Komisijas adrese sarakstei:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

E-pasts:

TRADE-R760-HTYP-INJURY@ec.europa.eu

TRADE-R760-HTYP-DUMPING@ec.europa.eu

6.   Izmeklēšanas grafiks

Ievērojot pamatregulas 11. panta 5. punktu, izmeklēšanu parasti pabeidz 12 mēnešu laikā un katrā ziņā ne vēlāk kā 15 mēnešu laikā no šā paziņojuma publicēšanas.

7.   Informācijas iesniegšana

Parasti ieinteresētās personas var iesniegt informāciju tikai laikposmā, kas precizēts šā paziņojuma 5. punktā.

Lai izmeklēšanu pabeigtu obligātajā termiņā, Komisija vairs nepieņems informāciju no ieinteresētajām personām pēc termiņa, kurā sniedzamas piezīmes par izpausto galīgo informāciju, vai attiecīgā gadījumā pēc termiņa, kurā sniedzamas piezīmes par izpausto galīgo papildinformāciju.

8.   Iespēja iesniegt piezīmes par citu personu iesniegto informāciju

Lai nodrošinātu tiesības uz aizstāvību, ieinteresētajām personām būtu vajadzīga iespēja sniegt piezīmes par informāciju, ko iesniegušas citas ieinteresētās personas. To darot, ieinteresētās personas var aplūkot tikai tos jautājumus, kas jau apskatīti pārējo ieinteresēto personu iesniegtajā informācijā, un nevar izvirzīt jaunus jautājumus.

Ja vien nav norādīts citādi, piezīmes par informāciju, ko, reaģējot uz izpaustajiem galīgajiem konstatējumiem, sniegušas citas ieinteresētās personas, jāiesniedz 5 dienu laikā no termiņa, kad iesniedzamas piezīmes par galīgajiem konstatējumiem. Ja tiek izpausta galīgā papildinformācija, tad piezīmes, ko, reaģējot uz izpausto papildinformāciju, sniedz citas ieinteresētās personas, jāiesniedz 1 dienas laikā no termiņa, kad iesniedzamas piezīmes par izpausto papildinformāciju, ja vien nav norādīts citādi.

Noteiktais laikposms neskar Komisijas tiesības pienācīgi pamatotos gadījumos no ieinteresētajām personām pieprasīt papildu informāciju.

9.   Šajā paziņojumā noteikto termiņu pagarināšana

Šajā paziņojumā noteiktos termiņus var pagarināt, ja ieinteresētās personas to pieprasa un pienācīgi pamato pieprasījumu.

Ikviena šajā paziņojumā noteikta termiņa pagarinājumu var pieprasīt tikai ārkārtas apstākļos, un pagarinājums tiek piešķirts tikai ar pienācīgu pamatojumu. Katrā ziņā pagarinājums termiņam, kurā jāsniedz atbildes uz anketu jautājumiem, parasti nepārsniedz 3 dienas un principā nepārsniedz 7 dienas. Tā termiņa pagarinājums, kurā iesniedzama pārējā šajā paziņojumā par procedūras sākšanu norādītā informācija, nepārsniedz 3 dienas, ja vien netiek pierādīts, ka bijuši ārkārtas apstākļi.

10.   Nesadarbošanās

Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai būtu nekavējoties jāsazinās ar Komisiju.

11.   Uzklausīšanas amatpersona

Ieinteresētās personas var pieprasīt tirdzniecības procedūru uzklausīšanas amatpersonas iesaistīšanos. Uzklausīšanas amatpersona izskata pieprasījumus par piekļuvi lietas materiāliem, strīdus par dokumentu konfidencialitāti, pieprasījumus pagarināt termiņu un visus pārējos pieprasījumus par ieinteresēto personu un trešo personu tiesībām uz aizstāvību, kuri varētu rasties procedūras gaitā.

Uzklausīšanas amatpersona var rīkot uzklausīšanu un mediāciju starp ieinteresēto(-ajām) personu(-ām) un Komisijas dienestiem, lai pilnībā tiktu īstenotas ieinteresētās personas tiesības uz aizstāvību. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Uzklausīšanas amatpersona izskatīs pieprasījumu pamatojumu. Šādai uzklausīšanai būtu jānotiek tikai tad, ja pienācīgā laikā jautājumi nav atrisināti ar Komisijas dienestiem.

Lai neapdraudētu pareizu procedūras norisi, pieprasījumi jāiesniedz laikus un bez kavēšanās. Tālab ieinteresētajām personām uzklausīšanas amatpersonas iesaistīšanās jāpieprasa iespējami drīz pēc notikuma, kura dēļ vajadzīga šāda iesaistīšanās. Ja uzklausīšanas pieprasījumi tiks iesniegti, neievērojot noteikto laikposmu, uzklausīšanas amatpersona, pienācīgi ņemot vērā labas pārvaldības intereses un izmeklēšanas savlaicīgu pabeigšanu, izskatīs arī šādu novēlotu pieprasījumu iemeslus, izvirzīto jautājumu raksturu un šo jautājumu ietekmi uz aizstāvības tiesībām.

Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/.

12.   Iespēja pieprasīt pārskatīšanu saskaņā ar pamatregulas 11. panta 3. punktu

Šī termiņbeigu pārskatīšana ir sākta saskaņā ar pamatregulas 11. panta 2. punktu, tāpēc tās konstatējumu dēļ spēkā esošie pasākumi netiks grozīti, bet atbilstoši pamatregulas 11. panta 6. punktam tiks atcelti vai saglabāti.

Ja kāda ieinteresētā persona uzskata, ka ir pamats pārskatīt pasākumus tā, lai būtu iespējams tos grozīt, attiecīgā persona var pieprasīt pārskatīšanu saskaņā ar pamatregulas 11. panta 3. punktu.

Personas, kuras vēlas pieprasīt šādu pārskatīšanu, kas tiktu veikta neatkarīgi no šajā paziņojumā minētās termiņbeigu pārskatīšanas, var sazināties ar Komisiju, izmantojot iepriekš norādīto adresi.

13.   Personas datu apstrāde

Šajā izmeklēšanā savāktos personas datus apstrādās saskaņā ar Eiropas Parlamenta un Padomes Regulu (ES) 2018/1725 (14).

Paziņojums par datu aizsardzību, ar ko visas personas tiek informētas par personas datu apstrādi Komisijas tirdzniecības aizsardzības darbību ietvaros, ir pieejams Tirdzniecības ĢD tīmekļa vietnē: http://ec.europa.eu/trade/policy/accessing-markets/trade-defence/

---

(1)  OV C 205, 31.5.2021. 4. lpp.

(2)  OV L 176, 30.6.2016., 21. lpp.

(3)  Komisijas Īstenošanas regula (ES) 2017/325 (2017. gada 24. februāris), ar ko pēc termiņbeigu pārskatīšanas saskaņā ar Eiropas Parlamenta un Padomes Regulas (ES) 2016/1036 11. panta 2. punktu nosaka galīgo antidempinga maksājumu konkrētu Ķīnas Tautas Republikas izcelsmes augstas stiprības poliestera pavedienu importam (OV L 49, 25.2.2017., 6. lpp.).

(4)  Komisijas Īstenošanas regula (ES) 2017/1159 (2017. gada 29. jūnijs), ar ko attiecībā uz Ķīnas Tautas Republikas izcelsmes augstas stiprības poliestera pavedienu importam noteikto antidempinga pasākumu ražojuma definīcijas tvērumu groza Padomes Īstenošanas regulu (ES) Nr. 1105/2010 un Komisijas Īstenošanas regulu (ES) 2017/325 un paredz iespēju konkrētos gadījumos atmaksāt maksājumus vai atbrīvot no tiem (OV L 167, 30.6.2017., 31. lpp.).

(5)  Komisijas dienestu darba dokuments On Significant Distortions in the Economy of the People’s Republic of China for the Purposes of Trade Defence Investigations, 2017. gada 20. decembrī., SWD(2017) 483 final/2, pieejams: https://trade.ec.europa.eu/doclib/docs/2017/december/tradoc_156474.pdf

(6)  Pēc pienācīgi pamatota pieprasījuma iespējams iepazīties ar ziņojumā par valsti minētajiem dokumentiem.

(7)  https://eur-lex.europa.eu/legal-content/LV/TXT/?uri=CELEX%3A52020XC0316%2802%29

(8)  Ja vien nav norādīts citādi, visas atsauces uz šā paziņojuma publicēšanu ir atsauces uz šā paziņojuma publicēšanu Eiropas Savienības Oficiālajā Vēstnesī.

(9)  Ražotājs ir attiecīgās valsts uzņēmums, kas ražo pārskatāmo ražojumu, ieskaitot visus saistītos uzņēmumus, kuri piedalās pārskatāmā ražojuma ražošanā, pārdošanā iekšzemes tirgū vai eksportēšanā.

(10)  Izlasē var iekļaut tikai tos importētājus attiecīgajā(-s) valstī(-s), kuri nav saistīti ar ražotājiem. Importētājiem, kas ir saistīti ar ražotājiem, jāaizpilda šiem ražotājiem paredzētās anketas I pielikums. Saskaņā ar 127. pantu Komisijas 2015. gada 24. novembra Īstenošanas regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, divas personas uzskata par saistītām, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) trešai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē kāda trešā persona; g) kopā abas personas tieši vai netieši kontrolē trešo personu vai h) tās ir vienas ģimenes locekļi (OV L 343, 29.12.2015., 558. lpp.). Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva, ii) tēvs vai māte un bērns, iii) brālis un māsa vai pusbrālis un pusmāsa, iv) vectēvs vai vecāmāte un bērna bērns, v) tēva vai mātes brālis vai māsa un brāļa vai māsas bērns, vi) vīra vai sievas tēvs vai māte un znots vai vedekla, vii) svainis un svaine. Saskaņā ar 5. panta 4. punktu Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, “persona” ir fiziska persona, juridiska persona un jebkura personu apvienība, kam nav juridiskas personas statusa, bet kas saskaņā ar Savienības vai valsts tiesību aktiem ir tiesīga veikt juridiskas darbības (OV L 269, 10.10.2013., 1. lpp.).

(11)  Nesaistīto importētāju sniegto informāciju var izmantot arī saistībā ar citiem šīs izmeklēšanas aspektiem, ne tikai dempinga konstatēšanu.

(12)  Tehnisku problēmu gadījumā sazinieties ar Trade Service Desk pa e-pastu trade-service-desk@ec.europa.eu vai pa tālruni +32 22979797.

(13)  Dokumentu ar norādi Sensitive uzskata par konfidenciālu saskaņā ar pamatregulas 19. pantu un 6. pantu PTO Nolīgumā par 1994. gada GATT VI panta īstenošanu (Antidempinga nolīgums). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).

(14)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---

PIELIKUMS

| ☐ | “Sensitive” version (Konfidenciāla informācija) |
| --- | --- |
| ☐ | Version “For inspection by interested parties” (Ieinteresētajām personām pieejamā informācija) |
| (atzīmēt attiecīgo aili) |

☐

“Sensitive” version (Konfidenciāla informācija)

☐

Version “For inspection by interested parties” (Ieinteresētajām personām pieejamā informācija)

(atzīmēt attiecīgo aili)

ANTIDEMPINGA PROCEDŪRA ATTIECĪBĀ ĶĪNAS TAUTAS REPUBLIKAS IZCELSMES AUGSTAS STIPRĪBAS POLIESTERA PAVEDIENU IMPORTU

INFORMĀCIJA NESAISTĪTU IMPORTĒTĀJU ATLASEI

Šī veidlapa ir paredzēta, lai palīdzētu nesaistītiem importētājiem sniegt informāciju, kas nepieciešama paziņojuma par procedūras sākšanu 5.3.3. punktā minētajai atlasei.

Gan informācija, kam piekļuve ierobežota, gan ieinteresētajām personām pieejamā informācija jānosūta Komisijai, kā noteikts paziņojumā par procedūras sākšanu.

1.   IDENTITĀTE UN KONTAKTINFORMĀCIJA

Norādiet šādu informāciju par uzņēmumu:

| Uzņēmuma nosaukums | |
| --- | --- |
| Adrese | |
| Kontaktpersona | |
| E-pasta adrese | |
| Tālrunis | |

Uzņēmuma nosaukums

Adrese

Kontaktpersona

E-pasta adrese

Tālrunis

2.   APGROZĪJUMS UN PĀRDOŠANAS APJOMS

Par pārskatīšanas izmeklēšanas periodu attiecībā uz paziņojumā par procedūras sākšanu definēto pārskatāmo ražojumu norādiet uzņēmuma kopējo apgrozījumu euro (EUR), vērtību euro (EUR) un apjomu tonnās importam Savienībā un tālākpārdošanai Savienības tirgū pēc importēšanas no Ķīnas Tautas Republikas.

| | Apjoms tonnās | Vērtība euro (EUR) |
| --- | --- | --- |
| Kopējais uzņēmuma apgrozījums euro (EUR) | | |
| Ķīnas Tautas Republikas izcelsmes pārskatāmā ražojuma imports Savienībā | | |
| Pārskatāmā ražojuma imports Savienībā (visas izcelsmes) | | |
| Pārskatāmā ražojuma tālākpārdošana Savienības tirgū pēc importēšanas no Ķīnas Tautas Republikas | | |

Apjoms tonnās

Vērtība euro (EUR)

Kopējais uzņēmuma apgrozījums euro (EUR)

Ķīnas Tautas Republikas izcelsmes pārskatāmā ražojuma imports Savienībā

Pārskatāmā ražojuma imports Savienībā (visas izcelsmes)

Pārskatāmā ražojuma tālākpārdošana Savienības tirgū pēc importēšanas no Ķīnas Tautas Republikas

3.   JŪSU UZŅĒMUMA UN SAISTĪTO UZŅĒMUMU DARBĪBAS (1)

Precīzi aprakstiet uzņēmuma un visu to saistīto uzņēmumu (lūdzam norādīt tos un to saistību ar jūsu uzņēmumu) darbības, kuri iesaistīti pārskatāmā ražojuma ražošanā un/vai pārdošanā (eksportam un/vai iekšzemes tirgū). Šādas darbības varētu būt pārskatāmā ražojuma pirkšana, ražošana uz apakšlīguma pamata vai tā apstrāde vai tirdzniecība u. c.

| Uzņēmuma nosaukums un atrašanās vieta | Darbības | Saistība |
| --- | --- | --- |
| | | |
| | | |
| | | |

Uzņēmuma nosaukums un atrašanās vieta

Darbības

Saistība

4.   CITA INFORMĀCIJA

Lūdzam sniegt visu citu attiecīgo informāciju, kas, pēc uzņēmuma ieskata, varētu būt noderīga Komisijai, veidojot izlasi.

5.   APLIECINĀJUMS

Sniedzot iepriekš minēto informāciju, uzņēmums piekrīt iespējamai iekļaušanai izlasē. Izlasē iekļautam uzņēmumam būs jāatbild uz anketas jautājumiem un jāpiekrīt sniegto atbilžu pārbaudei uzņēmumā. Ja uzņēmums norāda, ka nepiekrīt iespējamai iekļaušanai izlasē, tiek uzskatīts, ka tas nav sadarbojies izmeklēšanā. Komisijas konstatējumi par importētājiem, kuri nesadarbojās, ir pamatoti ar pieejamajiem faktiem, un izmeklēšanas rezultāts šim uzņēmumam var būt mazāk labvēlīgs nekā tad, ja tas būtu sadarbojies.

Pilnvarotās amatpersonas paraksts:

Pilnvarotās amatpersonas vārds, uzvārds un amats:

Datums:

---

(1)  Saskaņā ar 127. pantu Komisijas 2015. gada 24. novembra Īstenošanas regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, divas personas uzskata par saistītām, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) trešai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē kāda trešā persona; g) kopā abas personas tieši vai netieši kontrolē trešo personu vai h) tās ir vienas ģimenes locekļi (OV L 343, 29.12.2015., 558. lpp.). Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva, ii) tēvs vai māte un bērns, iii) brālis un māsa vai pusbrālis un pusmāsa, iv) vectēvs vai vecāmāte un bērna bērns, v) tēva vai mātes brālis vai māsa un brāļa vai māsas bērns, vi) vīra vai sievas tēvs vai māte un znots vai vedekla, vii) svainis un svaine. Saskaņā ar 5. panta 4. punktu Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu, “persona” ir fiziska persona, juridiska persona un jebkura personu apvienība, kam nav juridiskas personas statusa, bet kas saskaņā ar Savienības vai valsts tiesību aktiem ir tiesīga veikt juridiskas darbības (OV L 269, 10.10.2013., 1. lpp.).

---

PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU

Eiropas Komisija

| 23.2.2022 | LV | Eiropas Savienības Oficiālais Vēstnesis | C 87/13 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/13

---

Iepriekšējs paziņojums par koncentrāciju

(Lieta M.10325 – KRONOSPAN / PFLEIDERER POLSKA)

(Dokuments attiecas uz EEZ)

(2022/C 87/03)

1.

Šis paziņojums attiecas uz šādiem uzņēmumiem:

| — | Kronospan Holdings P.L.C (“Kronospan”, Kipra), |
| --- | --- |

—

Kronospan Holdings P.L.C (“Kronospan”, Kipra),

| — | Pfleiderer Polska sp. z.o.o (“Pfleiderer Polska”, Polija), kas pieder grupai Pfleiderer. |
| --- | --- |

—

Pfleiderer Polska sp. z.o.o (“Pfleiderer Polska”, Polija), kas pieder grupai Pfleiderer.

Kronospan Apvienošanās regulas 3. panta 1. punkta b) apakšpunkta nozīmē iegūst pilnīgu kontroli pār Pfleiderer Polska.

Koncentrācija tiek veikta, iegādājoties daļas.

2.

| — | Kronospan ir koksnes materiālu plātņu un to tālāk pārstrādātu produktu ar pievienoto vērtību ražotājs un piegādātājs. Proti, Kronospan ražo un izplata neapstrādātas un pārklātas kokskaidu plātnes (kopā sauktas par PB), vidēja blīvuma kokšķiedru plātnes (MDF), augsta blīvuma kokšķiedru plātnes (HDF), tostarp plānas un lakotas HDF (T-HDF un L-HDF), darbgaldus (pēcveidošanas elementi/sastāvdaļas, kopā komponenti), lamināta grīdas segumu, dekoratīvo laminātu un orientētas kokskaidu plātnes, |
| --- | --- |

—

Kronospan ir koksnes materiālu plātņu un to tālāk pārstrādātu produktu ar pievienoto vērtību ražotājs un piegādātājs. Proti, Kronospan ražo un izplata neapstrādātas un pārklātas kokskaidu plātnes (kopā sauktas par PB), vidēja blīvuma kokšķiedru plātnes (MDF), augsta blīvuma kokšķiedru plātnes (HDF), tostarp plānas un lakotas HDF (T-HDF un L-HDF), darbgaldus (pēcveidošanas elementi/sastāvdaļas, kopā komponenti), lamināta grīdas segumu, dekoratīvo laminātu un orientētas kokskaidu plātnes,

| — | Pfleiderer Polska ir vairāku inženierkoksnes produktu un virsmas gatavo izstrādājumu, proti, PB, T-HDF un L-HDF, un komponentu ražotājs un piegādātājs. |
| --- | --- |

—

Pfleiderer Polska ir vairāku inženierkoksnes produktu un virsmas gatavo izstrādājumu, proti, PB, T-HDF un L-HDF, un komponentu ražotājs un piegādātājs.

3.

Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma. Tomēr galīgais lēmums šajā jautājumā netiek pieņemts.

4.

Apsvērumiem jānonāk Komisijā ne vēlāk kā 10 dienu laikā no šīs publikācijas datuma. Vienmēr jānorāda šāda atsauce:

M.10325 – KRONOSPAN / PFLEIDERER POLSKA

Apsvērumus Komisijai var nosūtīt pa e-pastu, faksu vai pastu. Lūdzam izmantot šādu kontaktinformāciju:

E-pasts: COMP-MERGER-REGISTRY@ec.europa.eu

Fakss +32 22964301

Pasta adrese:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OV L 24, 29.1.2004., 1. lpp. (“Apvienošanās regula”).

1

---

| 23.2.2022 | LV | Eiropas Savienības Oficiālais Vēstnesis | C 87/15 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/15

---

Iepriekšējs paziņojums par koncentrāciju

(Lieta M.10603 – CARLYLE / ALTADIA)

(Dokuments attiecas uz EEZ)

(2022/C 87/04)

1.

Šis paziņojums attiecas uz šādiem uzņēmumiem:

| — | The Carlyle Group Inc. (ASV) (turpmāk “Carlyle”), |
| --- | --- |

—

The Carlyle Group Inc. (ASV) (turpmāk “Carlyle”),

| — | LSFX Flavum Topco, S.L. (Spānija) (turpmāk “Altadia”), ko pašlaik kontrolē Lone Star Funds (ASV) ar tā pārvaldītājsabiedrības LSF10 Flavum Holdings S.à.r.l (Luksemburga) starpniecību. |
| --- | --- |

—

LSFX Flavum Topco, S.L. (Spānija) (turpmāk “Altadia”), ko pašlaik kontrolē Lone Star Funds (ASV) ar tā pārvaldītājsabiedrības LSF10 Flavum Holdings S.à.r.l (Luksemburga) starpniecību.

Carlyle Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār Altadia.

Koncentrācija tiek veikta, iegādājoties daļas.

2.

| — | Carlyle ir globāls alternatīvo aktīvu pārvaldītājs, kas pārvalda fondus, kuri veic globāla mēroga ieguldījumus trīs ieguldījumu nozarēs: i) globālais privātkapitāls; ii) globālie kredīti un iii) ieguldījumu risinājumi, |
| --- | --- |

—

Carlyle ir globāls alternatīvo aktīvu pārvaldītājs, kas pārvalda fondus, kuri veic globāla mēroga ieguldījumus trīs ieguldījumu nozarēs: i) globālais privātkapitāls; ii) globālie kredīti un iii) ieguldījumu risinājumi,

| — | Altadia darbojas tādu keramikas flīžu starpproduktu izstrādē, ražošanā un tirdzniecībā, kuras izmanto būvniecībā (t. i., grīdām, sienām un darba virsmām). |
| --- | --- |

—

Altadia darbojas tādu keramikas flīžu starpproduktu izstrādē, ražošanā un tirdzniecībā, kuras izmanto būvniecībā (t. i., grīdām, sienām un darba virsmām).

3.

Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma. Tomēr galīgais lēmums šajā jautājumā netiek pieņemts.

4.

Apsvērumiem jānonāk Komisijā ne vēlāk kā 10 dienu laikā no šīs publikācijas datuma. Vienmēr jānorāda šāda atsauce:

M.10603 – CARLYLE / ALTADIA

Apsvērumus Komisijai var nosūtīt pa e-pastu, faksu vai pastu. Lūdzam izmantot šādu kontaktinformāciju:

E-pasts: COMP-MERGER-REGISTRY@ec.europa.eu

Fakss +32 22964301

Pasta adrese:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OV L 24, 29.1.2004., 1. lpp. (“Apvienošanās regula”).

1

---

CITI TIESĪBU AKTI

Eiropas Komisija

| 23.2.2022 | LV | Eiropas Savienības Oficiālais Vēstnesis | C 87/16 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/16

---

Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2022/C 87/05)

Šī publikācija dod tiesības trīs mēnešu laikā no šīs publikācijas dienas pret pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTAIS DOKUMENTS

“Äkta Gränna Polkagrisar”

ES Nr.: PGI-SE-02603 – 2020. gada 21. aprīlī.

ACVN ( ) AĢIN (X)

1.   Nosaukums vai nosaukumi [ACVN vai AĢIN]

“Äkta Gränna Polkagrisar”

2.   Dalībvalsts vai trešā valsts

Zviedrija

3.   Lauksaimniecības produkta vai pārtikas produkta apraksts

3.1.   Produkta veids

2.3. grupa. Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

3.2.   Apraksts par produktu, uz kuru attiecas 1. punktā minētais nosaukums

“Äkta Gränna Polkagrisar” ir tradicionālas, sarkanām spirālveida svītrām klātas konfektes, kas izgatavotas no cukura, kurš aromatizēts ar dabisku piparmētras eļļu.

“Äkta Gränna Polkagrisar” piemīt turpmāk norādītās īpašības.

Morfoloģiskās īpašības

Forma: taisns cilindrisks stienītis

| | Garums: 10–50 cm |
| --- | --- |

Garums: 10–50 cm

| | Diametrs: 10–100 mm |
| --- | --- |

Diametrs: 10–100 mm

| | Virsma: sausa un gluda |
| --- | --- |

Virsma: sausa un gluda

| | Svars: 25–350 g |
| --- | --- |

Svars: 25–350 g

Krāsa: neitrāli balta ar karmīnsarkanām spirālveida svītrām (NCS krāsas tonis 1080-R), turklāt sarkanās krāsas intensitāte katrā partijā var nedaudz atšķirties.

| | Ķīmiskās īpašības |
| --- | --- |

Ķīmiskās īpašības

| | Cukura saturs: 85–99 % |
| --- | --- |

Cukura saturs: 85–99 %

| | Glikozes saturs: 0–15 % |
| --- | --- |

Glikozes saturs: 0–15 %

| | Piparmētras eļļa |
| --- | --- |

Piparmētras eļļa

Dabiska sarkanā krāsviela, parasti karmīnsarkanais (E120)

Organoleptiskās īpašības

Garša: izteikta piparmētras garša, ko pēc kāda laika izlīdzina saldums. Atsvaidzinoša, ilgstoša piparmētras pēcgarša.

Smarža: piparmētras aromāts ar saldām notīm.

Konsistence: cieta līdz nedaudz staipīga. Konfektei jābūt tādai, lai, griezta ar nazi, tā nesadruptu. Konsistence ir atkarīga no vairākiem vides un citiem faktoriem. Iekšpuse ir poraina ar sīkiem, apaļiem, smalkiem gaisa pūslīšiem.

Sajūtas ēdot: sākumā konfekte ir ļoti cieta, pakāpeniski kļūst staipīga un mīksta. Ar gaisu pildītās poras ir skaidri redzamas. Tieši gaisa pūslīšu dēļ konfekte “polkagris” pēc kāda laika mutē kļūst staipīga.

3.3.   Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

—

3.4.   Konkrēti ražošanas posmi, kas jāveic noteiktajā ģeogrāfiskajā apgabalā

Lai pagatavotu “Äkta Gränna Polkagrisar”, cukuru, glikozes sīrupu, ūdeni un etiķi vāra vaļējā katlā. Vārītā partija nedrīkst saturēt vairāk kā 5 kg cukura.

Kad temperatūra sasniedz aptuveni 150 °C, masu uzlej uz atdzesētas plātnes. Nelielu masas daļu atdala un iekrāso sarkanā krāsā.

Kad masa atdzisusi līdz aptuveni 70 °C, tajā iestrādā gaisu un vienlaikus aromatizē ar piparmētras eļļu.

Kad masa kļuvusi balta un poraina, konditoram ir aptuveni 10 minūtes laika, lai izveidotu konfekšu “polkagrisar” formu. Vispirms masai piešķir iegarenu formu, tad uz tās uzklāj sarkani iekrāsoto daļu. Pēc masas locīšanas un virpināšanas no tās izveido lielu, sarkanām spirālveida svītrām klātu “polkagris”, ko pārgriež uz pusēm. No abām daļām izveltnē tievākus stienīšus, ko atkal pārgriež uz pusēm. Process tiek atkārtots, līdz konfektes “polkagrisar” ir vēlamajā garumā un diametrā.

Lai produkts iegūtu “Äkta Gränna Polkagrisar” raksturīgo gludo, līdzeno formu, gatavās konfektes “polkagrisar” līdz pilnīgai atdzišanai groza, izmantojot konveijera lenti, kas visu laiku kustas.

3.5.   Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Konfektes “Äkta Gränna Polkagrisar” pārdod iesaiņotas papīra iepakojumā vai celofānā ar marķējumu “Äkta Gränna Polkagrisar”.

3.6.   Ar reģistrēto nosaukumu apzīmētā produkta marķēšanas īpašie noteikumi

Nav citu papildu prasību, izņemot tās, kas izriet no parastajiem tiesību aktiem.

4.   Ģeogrāfiskā apgabala īsa definīcija

Konfektes “Äkta Gränna Polkagrisar” ražo Grennas [Gränna] pagastā, kas atrodas Smolandes [Småland] ziemeļrietumos.

5.   Saikne ar ģeogrāfisko apgabalu

Saikne ar ģeogrāfisko apgabalu pamatojas uz “Äkta Gränna Polkagrisar” ražošanas metodi, kuras pirmsākumi meklējami Grennā, kur tā saglabājusies līdz pat mūsdienām.

“Äkta Gränna Polkagrisar” gatavošanas mākslu 1800. gadu vidū izgudroja Amālija Ēriksone [Amalia Eriksson], kas dzīvoja Grennas pilsētā. Kopš tā laika recepte un izgatavošanas metode no paaudzes paaudzē ir nodota apmācības sistēmā, kurā jaunie konditori apgūst amatu no pieredzējuša “polkagris” konditora.

Lai konfektes “Äkta Gränna Polkagrisar” iegūtu raksturīgo īpašo konsistenci, prasmīgam “polkagris” konditoram cita starpā jāzina arī, kā konsistenci ietekmē dažādo sastāvdaļu daudzums, vārīšanas temperatūra, masā iestrādātā gaisa daudzums un gatavā produkta lielums.

Pārāk daudz glikozes vai pārāk maz ūdens konfekti “polkagris” padarīs cietu, turpretī pārāk maz etiķa to padarīs graudainu. Ja masa uzvārīsies pārlieku lēni vai ja tās temperatūra būs pārāk zema, kad to uzlies uz atdzesētās virsmas, “polkagris” paliks mīksta. Turklāt, nemitīgi kustinot masu un uzlokot tās malas, konditoram jāgādā par to, lai masa atdzistu vienmērīgi.

Kad tā atdzisusi līdz pareizajai temperatūrai, konditors sāk masā iestrādāt gaisu, atkārtoti stiepjot un virpinot to ap āķi, kas piestiprināts pie sienas. Masā iestrādātais gaiss to padara baltu. Ja konditors iestrādās pārāk maz gaisa, masā būs pārāk maz gaisa pūslīšu, un konfekte “polkagris” būs cieta. Pārāk daudz gaisa konfekti “polkagris” padarīs trauslu, un tā vieglāk sadrups.

Iepriekš minētie mainīgie lielumi “polkagris” konditoram jāpielāgo arī atkarībā no gatavā produkta lieluma. Lielu konfekti “polkagris” saplacinās pašas svars, un “Äkta Gränna Polkagrisar” raksturīgā cilindriskā forma būs zaudēta. Lai tas nenotiktu, “polkagris” konditors var vārīt masu augstākā temperatūrā vai izmantot vairāk glikozes.

Jau no pašiem pirmsākumiem šīs konfektes ir bijušas vietējais produkts, kura īpašā reputācija ir strauji izplatījusies, pateicoties rakstiem presē. 20. gadsimta sākumā konfektes “Äkta Gränna Polkagrisar” bija pazīstamas lielākajā daļā Zviedrijas. “Äkta Gränna Polkagrisar” tika eksportētas pat uz Amerikas Savienotajām Valstīm. Mūsdienās “Äkta Gränna Polkagrisar” ir labi zināmas visā Zviedrijā, un tās iepazīst arī tūristi, kas apmeklē Grennu – “polkagris” pilsētu.

Atsauce uz specifikācijas publikāciju

(šīs regulas 6. panta 1. punkta otrā daļa)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/produktbeskrivning_akta_granna_polkagrisar_2021_10_04.pdf

---

(1)  OV L 343, 14.12.2012., 1. lpp.

---

| 23.2.2022 | LV | Eiropas Savienības Oficiālais Vēstnesis | C 87/19 |
| --- | --- | --- | --- |

23.2.2022

LV

Eiropas Savienības Oficiālais Vēstnesis

C 87/19

---

Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2022/C 87/06)

Šī publikācija dod tiesības trīs mēnešu laikā no šīs publikācijas dienas pret pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTAIS DOKUMENTS

“Lenticchia di Onano”

ES Nr.: PGI-IT-02651 – 2020. gada 15. decembrī.

ACVN ( ) AĢIN (X)

1.   Nosaukums vai nosaukumi [ACVN vai AĢIN]

“Lenticchia di Onano”

2.   Dalībvalsts vai trešā valsts

Itālija

3.   Lauksaimniecības produkta vai pārtikas produkta apraksts

3.1.   Produkta veids [norādīts XI pielikumā]

1.6. grupa. Svaigi vai pārstrādāti augļi, dārzeņi un labība

3.2.   Apraksts par produktu, uz kuru attiecas 1. punktā minētais nosaukums

Ar AĢIN “Lenticchia di Onano” apzīmē sēklas, ko iegūst no Lens esculenta M. sugas “Lenticchia di Onano” (vietējais ekotips) un “Eston” šķirnes augiem, kuri audzēti 4. punktā definētajā apgabalā. Apgrozībā laistam produktam piemīt turpmāk aprakstītās īpašības.

Fizikālās īpašības

Forma: plakana, lēcveidīga

Lielums: 3–8 mm diametrā

Krāsa: virsma gaiši brūna, zaļgana, ar mainīgu intensitāti un raibumainību (1–95 %)

Sēklapvalks: gluds un plāns

100 sēklu vidējā masa: vismaz 4,50 g

Organoleptiskās īpašības

Pirms vārīšanas lēcas nav jāizmērcē, un arī izvārītas tās neizjūk, bet iegūst samtainu, maigu un krēmīgu konsistenci.

Ķīmiskās īpašības

Kopējais cukuru saturs: mazāk nekā 1,5 %

Dzelzs saturs: vismaz 6,5 mg/100 g

“Lenticchia di Onano” nedrīkst būt ar tādām krāsas vai izskata izmaiņām, kas nelabvēlīgi ietekmē to raksturīgās īpašības; ir pieļaujami ne vairāk kā 2,0 % sadrupušu, traipainu, smecernieku bojātu vai pārkrāsojušos lēcu. Pieļaujams arī, ka kaltētā produktā ir ne vairāk par 2,0 % lēcu, kuru izmērs neatbilst prasībām.

3.3.   Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

3.4.   Konkrēti ražošanas posmi, kas jāveic noteiktajā ģeogrāfiskajā apgabalā

Lēcas “Lenticchia di Onano” jāaudzē 4. punktā definētajā apgabalā.

3.5.   Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

Atļauti šādi iepakojuma veidi:

| — | maisiņi ar ietilpību no 250 g līdz 5 kg, |
| --- | --- |

—

maisiņi ar ietilpību no 250 g līdz 5 kg,

| — | maisiņi, kuros produktu iepako aizsargatmosfērā (slāpeklis), ar ietilpību no 250 g līdz 5 kg, |
| --- | --- |

—

maisiņi, kuros produktu iepako aizsargatmosfērā (slāpeklis), ar ietilpību no 250 g līdz 5 kg,

| — | maisi ar ietilpību līdz 25 kg. |
| --- | --- |

—

maisi ar ietilpību līdz 25 kg.

3.6.   Ar reģistrēto nosaukumu apzīmētā produkta marķēšanas īpašie noteikumi

Līdztekus ES grafiskajam simbolam, AĢIN logotipam un tiesību aktos prasītajām norādēm un informācijai uz iepakojuma etiķetes ar skaidriem un labi salasāmiem drukātiem burtiem obligāti jānorāda:

| — | nosaukums “Lenticchia di Onano” un akronīms I.G.P. [AĢIN] (Indicazione Geografica Protetta [aizsargāta ģeogrāfiskās izcelsmes norāde]), |
| --- | --- |

—

nosaukums “Lenticchia di Onano” un akronīms I.G.P. [AĢIN] (Indicazione Geografica Protetta [aizsargāta ģeogrāfiskās izcelsmes norāde]),

| — | ražotāja un/vai iepakotāja vārds/nosaukums, uzņēmuma nosaukums un adrese. |
| --- | --- |

—

ražotāja un/vai iepakotāja vārds/nosaukums, uzņēmuma nosaukums un adrese.

Aizliegts pievienot jebkādu papildu aprakstu, kas noteikumos nav skaidri paredzēts. Tomēr ir atļauts izmantot zīmolvārdus, ja tiem nav cildinoša mērķa un tie nemaldina patērētāju, kā arī tās saimniecības nosaukumu, kurā produkts audzēts, un citas patiesas un dokumentētas norādes, kas atļautas saskaņā ar Savienības, valsts vai reģionāliem tiesību aktiem un nav pretrunā šīs produkta specifikācijas mērķiem un saturam.

Nosaukumu “Lenticchia di Onano” tulkot nedrīkst.

Logotips

AĢIN logotips ir šāds:

Image 1

4.   Ģeogrāfiskā apgabala īsa definīcija

Ar aizsargātu ģeogrāfiskās izcelsmes norādi “Lenticchia di Onano” apzīmētā produkta ražošanas apgabals aptver visu šādu Viterbo provinces pašvaldību administratīvo teritoriju: Acquapendente, Gradoli, Grotte di Castro, Latera, Onano un San Lorenzo Nuovo.

5.   Saikne ar ģeogrāfisko apgabalu

“Lenticchia di Onano” atzīšanas pieteikuma pamatā ir produkta reputācija.

Lēcām “Lenticchia di Onano” ir laba slava gan valsts, gan starptautiskā mērogā, arī tāpēc, ka tās ieguvušas ievērojamu komerciālu atzinību.

4. punktā minētajā ražošanas apgabalā lēcas “Lenticchia di Onano” vienmēr uzskatītas par vietējās lauksaimniecības un gastronomiskās kultūras simbolu, turklāt senās tradīcijas, kas aizsākās etrusku laikos, apgabala labvēlīgie augsnes un klimatiskie apstākļi un dzīvīgā uzņēmējdarbība ir vairojusi produkta atpazīstamību un reputāciju.

Augsne, kurās aug lēcas “Lenticchia di Onano”, ir vulkāniskas izcelsmes (Vulsini vulkāniskais komplekss), parasti irdenas, bez daudziem zvirgzdiem un akmeņiem, pietiekami dziļas un ķīmiskajiem elementiem bagātas. Šīs īpašības pastiprina produkta organoleptiskās īpašības, jo ļauj iegūt sēklas ar regulāru formu un bez morfoloģiskām novirzēm, kādas piemīt kompaktās augsnēs augušām lēcām.

Šīs augsnes ir dabiski bagātas ar mikroelementiem, jo īpaši dzelzi, un tas šo kultūraugu ietekmē labvēlīgi, piemēram, nodrošina zemu kopējo cukuru saturu, garšas pilnību un labu uzglabājamību.

Produkta reputācija tirgū kopš 19. gs. beigām ir pieaugusi, un to apliecina daudzās balvas, kas saņemtas Itālijā un ārvalstīs.

Laikā no 19. gs. beigām līdz 20. gs. sākumam produktu sāka apzīmēt ar tā izcelsmes vietas nosaukumu – Onāno. Šajā laikā šīs lēcas sasniedza slavas virsotni. 1874. gadā jaunizveidotās Itālijas Karalistes Lauksaimniecības, rūpniecības un tirdzniecības ministrijas Lauksaimniecības direktorāts dalībai Parīzes Pasaules izstādē [Exposition Universelle de Paris] izraudzījās lenticchie dionane, ko atbalstīja Viterbo Lauksaimniecības komiteja.

Vietējie lauku iedzīvotāji lēcas audzēja un ēda to augstā dzelzs satura dēļ, lai kompensētu gaļas trūkumu uzturā. Pierādījumi liecina, ka lēcas Viterbo apkaimē bez pārtraukuma audzētas jau kopš viduslaikiem un tiek audzētas arī mūsdienās.

Onāno Kopienas un tautas rīkojumu, statūtu un pašvaldības likumu krājumā [Ordini, statuti, leggi municipali della comunità e popolo di Onano], kas datēts ar 1561. gadu, šo lēcu nozīmi parāda lielie naudassodi, ko uzliek personām, kuras zagušas vai bojājušas lēcu augus un ražu. Lēcas netika audzētas pašpatēriņam, un 17. gs. sākumā vietējām pārvaldes iestādēm nācās noteikt aizliegumu, lai citu apvidu tirgotāji Onāno nedēļas tirgū neuzpirktu visas lēcas. To panāca ar lēcu pārdošanas un eksporta limitu, ko noteica 18 kg apmērā vienai personai (Sforcas hercoga vēstule Onāno Kopienas padomei, 1616).

“Lenticchia di Onano” vēsture laikā no 19. gs. beigām līdz 20. gs. sākumam, kad produktu sāka apzīmēt ar tā izcelsmes vietas nosaukumu – Onāno, aprakstīta daudzos avotos. 1874. gadā jaunizveidotās Itālijas Karalistes Lauksaimniecības, rūpniecības un tirdzniecības ministrijas Lauksaimniecības direktorāts dalībai Parīzes Pasaules izstādē [Exposition Universelle de Paris] izraudzījās lenticchie dionane, ko atbalstīja Viterbo Lauksaimniecības komiteja. 1910. un 1911. gadā lēcas “Lenticchia di Onano” tika izstādītas vairākās starptautiskās izstādēs Londonā, Parīzē un Buenosairesā, kur tika augstu novērtētas un saņēma pirmās pakāpes balvas, diplomus un zelta medaļas par kvalitāti.

Arī 1934. gadā lēcas “Lenticchia di Onano” tika izraudzītas no Alta Tuscia tipisko produktu vidus un izstādītas valsts mēroga lauksaimniecības izstādē.

Viterbo lauksaimniecības skolas direktors Domeniko Orci [Domenico Orzi] avotā Tuscia Agricola raksta: “Augļu un dārzeņu sekcijā mūsu skola varēja izstādīt dažus lieliskus lēcu “Lenticchia di Onano” paraugus. Šis Viterbo provincei tipiskais produkts ir kļuvis ļoti nozīmīgs, par ko liecina gada vidējais produkcijas apjoms, kas sasniedzis 600 tonnu lēcu.”

Vēl citi atzinības pierādījumi atrodami Viterbo tirgus vairumtirdzniecības cenu sarakstā [Listino dei prezzi all’ingrosso praticati sulla piazza di Viterbo], kurā kopš 1936. gada bija atsevišķs ieraksts, lai parastās lēcas [lenticchia comune] varētu nošķirt no Onāno lēcām [“Lenticchia di Onano”], kurām pat vairumtirdzniecības līmenī bija cita cena un tirgus nekā parastajam produktam.

20. gs. 50.–60. gados lēcas “Lenticchia di Onano” bija iecienītas un tika patērētas galvenokārt Viterbo un Romas provincē, lai gan arī citos reģionos un ārvalstīs pieprasījuma pēc tām netrūka.

Ārvalstu tirgus pastāvēšanu apliecina tas, ka “Lenticchia di Onano” bija vienīgās lēcas, kas tika iekļautas Itālijas un Francijas 1964. gada nolīgumā par vairāku lauksaimniecības pārtikas produktu nosaukumu un izcelsmes aizsardzību (Konvencija par dažu produktu cilmes vietu nosaukumu, izcelsmes norāžu un nosaukumu aizsardzību (ar protokolu un pielikumiem), parakstīta Romā 1964. gada 28. aprīlī, reģistrēta Francijā 1970. gada 27. janvārī, Apvienoto Nāciju Organizācija, Līgumu sērija, 712. sēj., Nr. 10233, Ņujorka, 1972, 356. lpp.).

Lai gan patērētāju gaume un tirgus pieprasījums ir pamatīgi ietekmējis lēcu ražošanu valstī, lēcas “Lenticchia di Onano” ir saglabājušas savu tirgus daļu, kuras pamatā ir vēsture un labā reputācija. To atzinis arī Itālijas Nacionālais statistikas institūts (ISTAT) Lauksaimniecības statistikas gadagrāmatā, kurā produkts vēl 1970. gadā bija iekļauts tabulā “Produkti/tirgi un kvalitāte” (ISTAT Lauksaimniecības statistikas gadagrāmata [Annuario di statistica agraria], XVIII sēj., Roma, 1972, 242. lpp.).

Mūsdienās statistikas un faktisko cenu tabulās parastās lēcas vairs netiek nošķirtas no citām lēcām, kas saistītas ar konkrētu izcelsmes vietu. Taču produkts tiek izcelts reklāmas bukletos par produktiem, ko aptver Lacio apgabala tradicionālo produktu kvalitātes shēmas; šos bukletus izplata lielāko Itālijas mazumtirgotāju tirdzniecības kanālos, un tajos vienmēr norādīta lēcu “Lenticchia di Onano” izcelsme, kas to atšķir no parastajām lēcām. Atšķiras arī abu veidu lēcu cena par kilogramu: no 7,20 līdz 11,00 EUR/kg par produktu “Lenticchia di Onano” salīdzinājumā ar 2,30 līdz 4,50 EUR/kg par parastām lēcām.

“Lenticchia di Onano” ir pamatsastāvdaļa daudzās tradicionālās šā apgabala receptēs, un šefpavāri un gastronomijas eksperti šīs lēcas augstu vērtē to īpašās garšas dēļ un tāpēc, ka tās izvārās ātri, bet neizjūk. Kopš 1931. gada vīna un pārtikas produktu apskatos šīs lēcas tiek uzskatītas par nišas produktu, kas ir “ļoti plaši pazīstams un plaši eksportēts” (Touring Club Italiano, Itālijas gastronomijas ceļvedis [Guida Gastronomica d’Italia], 1931), un tās joprojām tiek minētas populāros ceļvežos, kas palīdz atklāt apgabalam tipiskās garšas (piemēram, Italo Arieti “Tušas virtuve” [Tuscia a tavola], 1996, vai “Kulinārā baudījuma un brīvā laika ceļveži” [Guide ai sapori e ai piaceri], kas veltīti Romai un Lacio provincei vai Tušas reģionam, apgāds La Repubblica un L’Espresso, 2021). “Lenticchia di Onano” minētas Paolo Masobrio darbā “Garšu enciklopēdija. Itālijas gardumu ceļvedis” [Paolo Massobrio, Il Golosario. Guida alle cose buone d’Italia] (vienīgais izdevums, 2021), arī Karlo Petrīni grāmatā “Slow Food revolūcija” [Carlo Petrini, Slow Food Revolution] (Slow Food Editore, 2005) un Karlo Boljjoti grāmatā “Slow food almanahs. Produkti un receptes vienam gadam” [Carlo Bogliotti, Almanacco Slow Food. Prodotti e ricette per un anno] (Slow Food Editore, 2021).

Lēcas var nogaršot arī Romas restorānos, kur tās kā labu zīmi un labklājības simbolu tradicionāli pasniedz Jaungada svinībās.

“Lenticchia di Onano” ir viens no tipiskajiem Lacio reģionālās virtuves produktiem, kas pazīstams arī ārvalstīs, kur to popularizē itāļu ēdienu gatavošanā prasmīgi šefpavāri. 2008. gadā Amerikas žurnāls Women’s Wear Daily (WWD), kas pazīstams kā pasaules modes “bībele”, lēcas “Lenticchia di Onano” lasītājiem ieteica kā vienu no sezonas ēdieniem, kas ziemā palīdz justies silti (https://wwd.com/fashion-news/fashion-features/in-season-winter-treats-1868335, skatīts 2021. gada 26. jūnijā).

Savukārt Onāno lēcu lazanja ir minēta grāmatā “Mājās gatavota pasta” (Aliza Green, Making Artisan Pasta, Quarry Books, 2012), ko sarakstījusi slavenā Filadelfijas šefpavāre un kulinārijas eksperte Aliza Grīna.

Itāļu izcelsmes Austrālijas šefpavārs Gijs Grossi pavārgrāmatā “Mīlu Itāliju” (Guy Grossi, Love Italy, Penguin Random House, 2013) lēcas “Lenticchia di Onano” iekļāvis, lai izceltu audzētāju pūliņus uzturēt dzīvu šo seno lēcu audzēšanas tradīciju.

Cits Austrālijas šefpavārs Stefano Manfredi lēcas “Lenticchia di Onano” min kā vienu no pašiem vērtīgākajiem Lacio produktiem, grāmatā “Stefano Manfredi itāļu ēdieni” nosaucot tās par “ļoti iecienītām” (Stefano Manfredi’s Italian Food, Fairfax books, Crows Nest, 2013).

Neapoles šefpavārs Džino Dakampo, kura televīzijas raidījumi iemantojuši lielu populāritāti Apvienotajā Karalistē, savā pavārgrāmatā stāstam par Onāno lēcām ir veltījis atsevišķu rindkopu (Gino D’Acampo, Gino’s Italian Coastal Escape. A Taste of Italy from the Aeolian Islands to Elba, Hodder&Stoughton, 2017).

Jāpiemin, ka tiek rīkots arī “Lenticchia di Onano” veltīts festivāls, kas kopš 1964. gada norisinās ik gadus, izņemot ārkārtas apstākļus. Onāno pašvaldība šos svētkus organizē kā daļu no Svētā Trifona piemiņas svinībām, un tie notiek nedēļā, kurā iekrīt Debesbraukšanas diena.

Nosaukuma “Lenticchia di Onano” reputāciju apliecina vairāk nekā 5 000 trāpījumu Google meklētājā.

“Lenticchia di Onano” ir iekļauts Lacio reģiona tradicionālo agropārtikas produktu sarakstā.

Atsauce uz specifikācijas publikāciju

(šīs regulas 6. panta 1. punkta otrā daļa)

Produkta specifikācijas pilnais teksts ir pieejams tīmekļvietnē http://www.politicheagricole.it/flex/cm/pages/ServeBLOB.php/L/IT/IDPagina/3335

vai

tieši atverot Lauksaimniecības, pārtikas un mežsaimniecības politikas ministrijas mājaslapu (www.politicheagricole.it), noklikšķinot uz “Qualità” (ekrāna augšdaļas labajā pusē), tad uz “Prodotti DOP IGP STG” (ekrāna kreisajā malā) un, visbeidzot, uz “Disciplinari di Produzione all’esame dell’UE”.

---

(1)  OV L 343, 14.12.2012., 1. lpp.

---